Marco Reus

Marco Reus (lahir 31 Mei 1989) merupakan pemain bola sepak profesional Jerman yang kini beraksi untuk Kelab Major League Soccer LA Galaxy. Reus boleh bermain di posisi pemain tengah menyerang, sayap dan juga penyerang.

Kerjaya kelab

Borussia Mönchengladbach
Pada 25 Mei 2009, Reus menandatangani kontrak empat tahun bersama kelab Bundesliga, Borussia Mönchengladbach. Pada 28 Ogos 2009, Reus menjaringkan gol liga pertamanya pada perlawanan menentang Mainz 05 selepas berlari secara solo sejauh 50 meter dan sejak itu, beliau menjadi penjaring gol berprofilik di bawah pengurus Lucien Favre. Pada permulaan musim 2011–12, Reus memulakan musim dengan langkah kanan dan menjaringkan tujuh gol dalam 12 perlawanan. Reus melanjutkan kontraknya bersama Gladbach sehingga tahun 2015 dan dilaporkan mencecah €18 juta.

Borussia Dortmund

Musim 2012–13
Pada 4 Januari 2012, Reus menandatangani kontrak ke bekas kelab, Borussia Dortmund dengan bayaran perpindahan sebanyak €17.1 juta. Beliau menandatangani kontrak lima tahun sehingga Julai 2017. Reus secara rasminya kembali semula ke Dortmund pada 1 Julai 2012. Reus bermain perlawanan debutnya pada 24 Ogos, mana beliau sempat menjaringkan gol ketika melengkapkan kemenangan 2-1 ke atas Werder Bremen.

Pada 29 September, Reus menjaringkan dua gol untuk Dortmund semasa menang besar 5-0 ke atas bekas kelab beliau, [Borussia Mönchengladbach]]. Dengan perlawanan itu, Dortmund diletakkan di tangga teratas liga menerusi lima perlawanan.

Pada 3 Oktober, Reus menjaringkan gol dalam penampilan pertamanya di Liga Juara-Juara menentang Manchester City, seri 1-1. Beliau juga menjaringkan gol pembukaan untuk juara Jerman ketika seri 2-2 menentang kelab gergasi Sepanyol, Real Madrid pada 6 November, beliau menjaringkan gol dengan menyepak voli ke arah gawang Real. 

Pada 16 Februari 2013, Reus menjaringkan gol hatrik ketika menentang Eintracht Frankfurt. Pada 11 Mei, Reus menjaringkan gol lewat perlawanan menentang Wolfsburg dan berjaya membantu Dortmund seri pada perlawanan itu selepas ketinggalan dua gol.

Musim 2013–14
Pada 27 Julai 2013, beliau menjaringkan gol pada perlawanan akhir DFL-Supercup menentang pesaing Bayern Munich, Dortmund menang 4-2 dan merangkul trofi kejuaraan.

Pada 25 Februari 2014, Reus menjaringkan gol untuk memberi kelebihan kepada Dortmund menang 4-2 ke atas Zenit pada perlawanan pertama pusingan 16 Liga Juara-Juara. Pada 29 Mac 2014, Reus menjaringkan hatrik ketika menang 3-2 ke atas Stuttgart di Bundesliga. Pada 8 April 2014, Reus menjaringkan dua gol pada perlawanan kedua Liga Juara-Juara menentang Real Madrid, tetapi Dortmund tersingkir daripada kejohanan selepas kalah menerusi agregat 3-2.

Musim 2014–15
Pada September 2014, beliau dilanda kecederaan buku lali. Pada 22 Oktober 2014, Reus kembali daripada kecederaan dan menjaringkan sebuah gol dan satu hantaran ketika menang selesa 4-0 ke atas Galatasaray pada aksi Liga Juara-Juara.

Pada 10 Februari 2015, Reus menandatangani lanjutan kontrak bersama Dortmund sehingga tahun 2019.

Kerjaya antarabangsa
Pada 6 Mei 2010, beliau dipanggil oleh pasukan kebangsaan Jerman untuk perlawanan persahabatan menentang Malta pada 14 Mei 2010.
Pada 11 Mei 2010, beliau terpaksa dikeluarkan daripada skuad akibat kecederaan kaki pada perlawanan terakhir musim menentang Bayer Leverkusen. Pada 7 Oktober 2011, beliau membuat debut menentang Turki. Beliau menjaringkan gol pertamanya untuk skuad senior Jerman pada 26 Mei 2012 pada perlawanan menentang Switzerland, Jerman tewas mengejut 5-3.

Pada 22 Jun 2012, beliau menjaringkan gol di perlawanan suku akhir UEFA Euro 2012 menentang Greece. Kejohanan itu merupakan kejohanan pertama untuk Reus dalam skuad Jerman.

Reus termasuk dalam skuad Joachim Löw menghadapi kempen kelayakan Piala Dunia 2014. Beliau menjaringkan lima gol dan membuat tiga hantaran dalam enam perlawanan. Beliau termasuk dalam senarai akhir 23 pemain ke Piala Dunia Brazil, tetapi terpaksa dikeluarkan kerana mengalami kecederaan buku lali pada perlawanan pemanasan badan Piala Dunia menentang Armenia pada 6 Jun, Jerman menang 6-1.

Statistik

 Pasukan kebangsaan JermanTahunKmnclnGol2011302012105201362201440Jumlah237

Gol antarabangsa
 #  Tarikh  Lokasi  Lawan  Skor  Keputusan  Kejohanan <center>1  27 Mei 2012  Basel, Switzerland    <center>3–5  <center>3–5  Persahabatan <center>2  22 Jun 2012  Gdańsk, Poland    <center>3–1  <center>4-2  UEFA Euro 2012 <center>3  11 September 2012  Vienna, Austria    <center>1–0  <center>2–1  Kelayakan Piala Dunia 2014 <center>4  12 Oktober 2012  Dublin, Ireland    <center>1–0  <center>6–1 Kelayakan Piala Dunia 2014 <center>5  <center>2–0 <center>6  26 Mac 2013  Nuremberg, Jerman    <center>1–0  <center>4–1 Kelayakan Piala Dunia 2014 <center>7  <center>4–1

Statistik kerjaya

Kelab

KelabMusimLigaPialaEropahLainTermasuk DFL-SupercupJumlahKmnclnGolKmnclnGolKmnclnGolKmnclnGolKmnclnGol  Rot Weiss Ahlen2007–0817100-1712008–0927410-284 Jumlah44510–455  Borussia Mönchengladbach2009–1033820-3582010–11341131-37122011–12321853-3721 Jumlah9937104–10941  Borussia Dortmund2012–133214311240047192013–14301630951243232014–151373144002012 Jumlah75379225131211054Jumlah kerjaya21879206251312263100

Penghargaan

Kelab
 Rot Weiss Ahlen
Regionalliga: 2007–08

 Borussia Dortmund
DFL-Supercup: 2013, 2014
Liga Juara-Juara UEFA Naib-juara: 2012–13
DFB-Pokal Naib juara: 2013–14

Individu
Pemain bola sepak terbaik di Jerman: 2012
Gol Bulanan (Jerman): Januari 2012
Pasukan Terbaik UEFA: 2013
Pembuat hantaran terbanyak Bundesliga: 2013–14
'Pemain Tahunan' Borussia Dortmund: 2013–14
Pasukan Musim Liga Juara-Juara UEFA: 2013–14

Catatan

Pautan luar

 German national team profile 





 Kicker profile 
 Bundesliga profile

Category:Kelahiran 1989
Category:Orang hidup
Category:Pemain bola sepak Jerman
Category:Pemain Borussia Dortmund
Category:Pemain Rot Weiss Ahlen
Category:Pemain Borussia Mönchengladbach
Category:Pemain UEFA Euro 2012
Kategori:Pemain Piala Dunia FIFA 2018